SHAZAM! 2 Akan Menemui Penonton Pada 2022, 4 Bulan Selepas Tayangan Black Adam!
Selepas mengumumkan tarikh tayangan filem-filem terbitan mereka, studio Warner Bros. sekali mengumumkan satu lagi tarikh tayangan filem adiwira mereka. Shazam! 2 telah ditetapkan tarikh 1 April 2022, empat bulan selepas tarikh tayangan filem Black Adam yang telah ditetapkan pada 22 Disember 2021. Zachary Levy akan kembali memainkan peranan sebagai Shazam!, manakala David F. Sandberg turut disahkan akan kembali mengarah sekuel akan datang. Henry Gayden yang turut merangka skrip filem pertama kini sedang sibuk menyiapkan skrip terbaru. Shazam! yang ditayangkan pada April yang lalu telah menerima respon positif dari para pengkritik serta penonton, dan boleh dikatakan berjaya dari segi komersial dengan kutipan sebanyak $364.6 juta dolar seluruh dunia. Setakat ini plot filem masih lagi tidak diketahui, tetapi Shazam! 2 mungkin membuka lebih banyak peluang untuk mengaitkan adiwira itu dengan musuh ketatnya Black Adam sebelum kedua-duanya bertemu dalam filem ‘crossover’ tidak lama lagi.